**Zápisnica z 2 zasadnutia OZ v obci Michalok, dňa 17.06.2022 v miestnosti OÚ so začiatkom o 18,00 hod.**

1. Starostka privítala prítomných poslancov. Poslanec p.Peter Kačmár sa pre PN ospravedlnil zo zasadnutia, preto za druhého overovateľa zápisnice bol zvolený p.Jozef Hamorník.
2. Návrh programu zasadnutia poslanci schválili bez doplnenia.
3. Uznesenia z predchádzajúceho zasadnutia boli splnené.
4. Starostka prečítala poslancom Odborné stanovisko kontrolórky obce k záverečnému účtu obce za rok 2021. Poslanci odborné stanovisko HK zobrali na vedomie. Plán kontrolnej činnosti HK na 2 polrok 2022 poslanci jednomyseľne schválili.
5. Záverečný účet obce za rok 2021 a celoročné hospodárenie po predložení poslanci schválili bez výhrad.
6. Schválenie prebytku rozpočtového hospodárenia na tvorbu rezervného fondu vo výške 11 332,89 € po predložení poslanci schválili.
7. Individuálna výročná správa obce Michalok za rok 2021- starostka predložila poslancom na schválenie. Predloženú správu poslanci schválili.
8. Poslanci v tomto bode schválili predložený ,,Plán hlavných úloh obce Michalok na úseku civilnej ochrany obyvateľstva, krízového riadenia, hospodárskej mobilizácie, obrany štátu, integrovaného záchranného systému a civilného núdzového plánovania v roku 2022.
9. Schválenie počtu poslancov OZ na celé nasledujúce volebné obdobie 2022-2026. Starostka informovala poslancov, že podľa zákona obec môže mať 3-5 poslancov. Poslanci schválili, aby v novom volebnom období počet poslancov bol 5 /päť/.
10. Schválenie rozsahu výkonu funkcie starostu na nasledujúce volebné obdobie 2022-2026. Poslanci schválili rozsah výkonu funkcie starostu na nové volebne obdobie v rozsahu 100 %.
11. V bode rôzne poslanci sa dohodli na usporiadaní športového popoludnia pre detí na deň 3.07.2022 od 14,00 hod. Oslavy obce tak ako ich obec robila v predchádzajúcich rokoch sa v roku 2022 nebudú konať, z dôvodu šetrenia finančných prostriedkov a stále existujúceho rizika ochorenia COVID 19. Na miesto tejto akcie sa poslanci dohodli, že v auguste sa zorganizuje výstup na ,,Bučky,, . Starostka informovala poslancov o schválení dotácie na ,,Rekonštrukcia mosta a spevnenie priľahlých plôch,, ktorú obec podala na PPA ešte v roku 2020. Starostka ďalej informovala poslancov o OZ DIAĽNICA na Zemplín.